Тышқанбай Тілеубердіұлы

Тышқанбай Тілеубердіұлы (1832–1891) — би, шешен. 

Орта жүздің Керей руынан шыққан. Оның қарауындағы елдер Құнанбай би ауылымен қатарлас, аралас көшіп-қонып жүрген. Тышқанбай екі ел арасындағы елшілікте көбірек жүрген мәмлегер кісі ретінде танылған. Ол көбінесе, Абай, Шәкәрім, Ақылбай, Мағауия ауылдарынан табылады екен. Мұхтар Әуезов "Абай жолы"Мұхтар Әуезов - Абай жолы (4 том, 337-бет) эпопеясында Абай ауылындағы жиынға келген Тышқанбайды беделді би-шешендердің қатарында айтады.“ Қазақ әдебиеті. Энциклопедиялық анықтамалық. - Алматы: «Аруна Ltd.» ЖШС, 2010.ISBN 9965-26-096-6

Мұқыр сайлауында Абай соққыға жығылды дегенді естіп, ат жетер жердегі ел адамдарын жинап, «Абайды сабатып, тыныш отыра алмаймыз» деп атқа мінген. Абай Тышқанбаймен, балаларымен достық қарым-қатынаста болған. Бұл туралы Тышқанбайдың немересі Ырыздықбайдың (Социалистік Еңбек Ері) естеліктерінде айтылған. Естелік Абайдың Семейдегі республикалық әдеби-мемориалдық қорығыңда сақтаулы.Абай. Энциклопедия. – Алматы: «Қазақ энциклопедиясының» Бас редакциясы, «Атамұра» баспасы, ISBN 5-7667-2949-9

Дереккөздер

Санат:1832 жылы туғандар
Санат:1891 жылы қайтыс болғандар
Санат:Қазақ би-шешендері